
לכבוד							
איילון חברה לביטוח בע"מ
מחלקת תביעות חובה						    מ.ל.ב	        
באמצעות דוא"ל						לצרכי מו"מ לפשרה בלבד
ח.נ.,
	
			הנדון:	תאונה מיום 5.11.2019
				רכב מספר: 64-045-11
הנפגע: ולדימיר סוחרב, ת.ז. 324324201
1. ביום 5.11.2019 בשעה 06:10 או בסמוך לכך, בצומת הרחובות בנימין והרצל ברחובות היה הרכב מעורב בתאונה עם רכב הנושא מ"ר 70-145-55 ומרשי נפגע ונחבל בגופו (להלן: "התאונה").	
*רצ״ב אישור משטרה וטופס הודעה על תאונה.
1. לאחר התאונה טופל מרשי בבית החולים קפלן, ברחובות, שם אובחנו חבלות בראש, בצוואר ובכתף שמאל עם סחרחורות. לאחר קבלת טיפול רפואי ראשוני שוחרר מרשי לביתו בהמלצה להמשך מעקב רפואי, נטילת משככי כאבים ומנוחה.
1. מרשי אשר המשיך לסבול מכאבים והגבלה בתנועות הצוואר והגב, כמו גם תחושת "זימזום" (טנטון) טופל במסגרת קופת החולים והופנה להמשך מעקב רפואי המשך נטילת תרופות לשיכוך הכאב ומנוחה.
1. נוכח כאבים והגבלה בתנועות הצוואר והכתף, כמו גם ירידה בשמיעה טופל מרשי במרפאות אא"ג והופנה לביצוע בדיקות שמיעה, כן, טופל ע"י אורתופד אשר הפנה אותו להמשך מעקב, נטילת טיפול תרופתי נוסף והמשך מעקב.
*רצ"ב תעודות רפואיות, מרשמים וקבלות.
1. לאחר התאונה ומחמת תוצאותיה סובל מרשי מכאבים והגבלה בתנועות הצוואר וכתף שמאל, מכאבי ראש וטנטון, קושי בביצוע פעולות והוא נזקק למנוחה ולנטילת משככי כאבים.
1. מרשי עובד בחברה תעשייתית לייצור מיכון, התקשה לאחר התאונה בביצוע עבודתו ונגרמו לו הפסדי שכר.
1. לאחר התאונה ותוצאותיה נזקק מרשי להוצאות בגין הסעות מיוחדות ומוניות.
1. לאחר התאונה ומחמת תוצאותיה התקשה מרשי בניהול משק ביתו והוא נזקק לעזרת הזולת.
1. בנסיבות המתוארות לעיל, ואך על מנת לייתר את הצורך בהגשת תביעה ובקשה למינוי מומחים אהיה מוכן להמליץ בפני מרשי, על סילוק תביעתו תמורת פיצוי גלובאלי בסך 65,000 ₪ בתוספת שכ"ט עו"ד ומע"מ.
1. לעיונכם וקבלת עמדתכם העניינית אודה.

* לנוחותכם, מצורף בזאת ייפוי כח וטופס ויתור על סודיות רפואית חתומים בידי מרשי שבנדון.

